സ്റ്റേജിലെ കലാകാരന് പാട്ടും മിമിക്രിയുമായി വര്ക്ക് ഷോപ്പില് തിരക്കിലാണ് മുരിങ്ങൂര്: സ്റ്റേജിലെ കലാകാരന് പാട്ടും മിമിക്രിയുമായി വര്ക്ക് ഷോപ്പില് ജോലിത്തിരക്കിലാണ്. മേലൂര് കരുവാപ്പടി സ്വദേശി മുരളിയാണ് 43 ഈ കലാകാരന്.മുരിങ്ങൂരിലെ വര്ക്ക് ഷോപ്പ് റോഡിലുള്ള സ്വന്തം ടൂവീലര് വര്ക്ക്ഷോപ്പിലാണ് മുരളിക്ക് ഇഷ്ടപ്പെട്ട കലാഭവന് മണിയുടെ പാട്ടുകള് പാടി കൊണ്ട് വാഹനങ്ങളുടെ തകരാര് പരിഹരിക്കുന്ന ജോലി ചെയ്യുന്നത്. പതിനെട്ട് വര്ഷം മുന്പ് മുതല് കലാരംഗത്ത് ഉണ്ടെങ്കിലും പതിനഞ്ച് വര്ഷങ്ങളായി ആത്മാര്ത്ഥതയോടെ ഈ മേഖലയില് ഉണ്ടെന്ന് മുരളി പറഞ്ഞു. നിരവധിയായ സ്റ്റേജ് പ്രോഗ്രാമുകളില് പാട്ട്, മിമിക്രി, വി.എസ്. അച്യുതാനന്ദന്, ആമിനത്താത്ത തുടങ്ങിയവരുടെ ഫിഗര്ഷോ ചെയ്ത് ജനങ്ങളെ കയ്യിലെടുക്കാന് കഴിവുള്ള ഈ കലാകാരന് സിനിമയിലെ സുനില് സുഖദ, ലാലു അലക്സ് എന്നിവരുടെ ശബ്ദം അവരുടെ സാനിദ്ധ്യത്തില് അനുകരിച്ചു കാണിക്കാനും അവസരം ലഭിക്കുകയും താരങ്ങള് അഭിനന്ദനങ്ങള് അറിയിച്ചത് വലിയ അംഗീകാരമായി കാണുന്നുവെന്നും മുരളി പറഞ്ഞു. കോവിഡ് മഹാമാരി വന്നതോടെ സ്റ്റേജ് പ്രോഗ്രാമുകള് ഇല്ലാതായ സാഹചര്യത്തില് വീണ്ടും വര്ക്ക് ഷോപ്പിലേക്ക് ഇറങ്ങുകയായിരുന്നു. കാരുണ്യ പ്രവര്ത്തനങ്ങളുമായി ബന്ധപ്പെട്ട് നിരവധിയായ റോഡ് ഷോ നടത്തി തുക കണ്ടെത്തിയിട്ടുണ്ട്. തുടര്ന്നും ഈ രീതിയില് സഹായം ആവശ്യപ്പെട്ടുന്നവര്ക്ക് ഒപ്പം താന് ഉണ്ടാകുമെന്ന് മുരളി പറഞ്ഞു.സ്റ്റേജ് പരിപാടികള് ഇല്ലെങ്കിലും ജീവിക്കണ്ടേവര്ക്ക് ഷോപ്പ് ഇപ്പോഴത്തെ സാഹചര്യത്തില് സഹായകമായെന്നും ഈ കലാകാരന് പറയുന്നു. ഭാര്യ ബിന്ധ്യയും , മക്കളായ അനുലക്ഷ്മി, ഹരികൃഷ്ണ എന്നിവര് അടങ്ങുന്നതാണ് മുരളിയുടെ കുടുംബം.